|  |  |
| --- | --- |
| ПАЛАЖЭННЕ  аг.Новы Двор |  |

Аб “Школе маладога педагога”

ГЛАВА 1

АГУЛЬНЫЯ ПАЛАЖЭННІ

1. Школа мадалога педагога (ШМП) ствараецца пры наяўнасці групы маладых спецыялістаў (не менш трох), якім ў пачатку іх прафесіянальнай дзейнасці патрабуецца дапамога вопытных калег.

2. Дзейнасць ШМП накіравана на забеспячэнне адаптацыі маладых настаўнікаў да прафесіі, да ўмоў работы ва ўстанове адукацыі, аказанне дапамогі ў засваенні законаў і правіл яе жыццядзейнасці.

3. Прыярытэтнымі накірункамі дзейнасці ШМП з’яўляюцца: паглыбленне навукова-прафесіянальных ведаў маладых спецыялістаў; павышэнне псіхолага-педагагічнага і метадычнага ўзроўней прафесійнай дзейнасці; фарміраванне і развіццё асобасна-прафесіянальных кампетэнцый; засваенне карпаратыўных норм паводзін, развіццё здольнасцей працаваць у камандзе; засваенне методыкі навукова-даследчай дзейнасці, фарміраванне гатоўнасці працаваць у інавацыйным рэжыме.

ГЛАВА 2

МЭТА ДЗЕЙНАСЦІ “ШКОЛЫ МАЛАДОГА ПЕДАГОГА”

4. Садзейнічанне павышэнню кваліфікацыі і асобасна-прафесіянальнаму развіццю маладых педагогаў.

ГЛАВА 3

ЗАДАЧЫ

5. Аказанне практычнай дапамогі маладым спецыялістам у адаптацыі да работы ў дадзенай установе адукацыі, у пытаннях удасканалення тэарэтычных ведаў і методыкі выкладання прадметаў.

6. Выяўленне прафесіянальных запатрабаванняў маладых педагогаў і садзейнічанне іх задавальненню.

7. Аказанне метадычнай дапамогі ў фарміраванні індывідуальнага стылю прафесіянальнай дзейнасці.

8. Прапаганда вопыту маладых спецыялістаў і стымуляванне іх асабіста-прафесіянальнага развіцця.

9. Садзейнічанне фарміраванню і развіццю матывацыі дасягнення поспеху ў прафесіянальнай дзейнасці.

ГЛАВА 4

АРГАНІЗАЦЫЯ ДЗЕЙНАСЦІ

10. Работа ШМП арганізуецца згодна плана, які распрацоўваецца на навучальны год. На працягу года праводзіцца не менш 4 пасяджэнняў.

11. Змест і рэжым работы ШМП вызначаюцца на аснове запатрабаванняў маладых спецыялістаў у прафесіянальнай адаптацыі і асобасна-прафесіянальным развіцці.

12. Заняткі ШМП носяць практыка-арыентаваны характар.

13. Тэматыка заняткаў вызначаецца актуальнымі пытаннямі прафесіянальнай дзейнасці: правы і абавязкі педагога, асобасна-прафесіянальныя якасці сучаснага педагога і іх развіццё, педагагічная этыка, вядзенне дакументацыі, тыпы і віды вучэбных заняткаў, псіхалагічнае суправаджэнне адукацыйнага працэса, ацэнка ведаў вучняў, кіраванне развіццём творчых здольнасцей вучняў, аналіз і самааналіз вучэбных заняткаў, дыферэнцыяцыя і індывідуалізацыя вучэбных заняткаў і інш.

14. Кіраўніком ШМП можа быць намеснік дырэктара па вучэбна-выхаваўчай рабоце, вопытны педагог, здольны арганізаваць якасную работу з маладымі спецыялістамі.

ГЛАВА 5

ДАКУМЕНТАЦЫЯ “ШКОЛЫ МАЛАДОГА ПЕДАГОГА”

15. Палажэнне аб “Школе маладога педагога”.

16. План работы на навучальны год.

17. Звесткі аб маладых педагогах, якія наведваюць заняткі ШМП.

18. Дыягнастычныя матэрыялы (анкеты, тэсты, эссе маладых спецыялістаў).

19. Метадычныя рэкамендацыі маладым педагогам.

20. Тэмы па самаадукацыі маладых педагогаў.

21. Самааналіз дзейнасці педагогаў-стажораў (у канцы першага года працы).

22. Характарыстыка маладога спецыяліста (у канцы першага года працы).